《显道世弼过弊庐小酌醉中显道以诗见教和谢》
宋代·欧阳澈

鸠杖先生过草莱，竹林结客笑衔杯。盘堆冷炙非珍馔，樽贮香醪旋泼醅。

玉屑挥犀谈绮吐，缬纹入面醉颜开。自惭阘茸亲馀论，健笔时观吐凤才。

作者简介：欧阳澈，男，北宋末江右人布衣。字德明，抚州崇仁（今属江西）人。少年时即喜谈世事，尚气大言，慷慨不稍屈。靖康初应诏上疏，奏论朝廷弊政三十余事，陈安边御敌十策。金兵南侵，徒步赴行在，伏阙上书，力诋和议。建炎元年八月，与陈东同时被杀，年三十一 （《宋史》本传作年三十七，误）。绍兴间，追赠秘阁修撰。